# Vurdering af pålidelighed efter udbudslovens § 138 vedr. ubetalt forfalden gæld til det offentlige

**Vejledning til skabelonen**

Formål:

En ordregiver kan eller skal udelukke en virksomhed i en offentlig udbudsproces eller kontraktperiode, hvis virksomheden viser sig at være omfattet af en eller flere udelukkelsesgrunde i udbudsloven. Udbudsloven giver i den situation virksomheden ret til at dokumentere sin pålidelighed i forsøget på at undgå udelukkelse.

Dette dokument kan anvendes som skabelon til brug for ordregivers vurdering af virksomhedens dokumentation af pålidelighed, jf. udbudslovens § 138, stk. 1, hvis virksomheden har ubetalt forfalden gæld til det offentlige efter udbudslovens § 135, stk. 3, eller § 137, stk. 1, nr. 6. Skabelonen tager udgangspunkt i, at der er tale om et udbud efter udbudslovens afsnit II. Der er alene tale om en skabelon og en vejledning til ordregivere. Ordregiver er således ikke forpligtet til at anvende dokumentet, når ordregiver skal foretage en vurdering af en virksomheds dokumentation af pålidelighed. Skabelonen skal derfor alene opfattes som et forslag til, hvordan ordregiver kan vurdere virksomhedens pålidelighed, og det er således ikke et krav, at alle felter, som skabelonen angiver, udfyldes.

I kan læse mere om, hvordan I foretager en vurdering af pålidelighed, i Konkurrence- og Forbrugerstyrelsens *Vejledning om vurdering af pålidelighed*.

Vejledning til udfyldelse:

* Gule felter er beregnet til udfyldelse.
* Grå felter/tekstbokse indeholder vejledningstekst.

Al vejledningstekst, kommentarbokse, farver, denne side og skarpe parenteser om felterne, slettes, inden dokumentet færdiggøres og sendes til virksomheden.

Opdateret d. 06.01.2025

**[Angiv ordregiver]**

(udelukkende ordregiver)

**[Angiv virksomhed]**

(Udelukket tilbudsgiver)

Dato: [angiv dato]

Sag: [angiv sagsnummer]

Sagsbehandler: [angiv sagsbehandler]

## Vurdering af pålidelighed efter udbudslovens § 138

### Beskrivelse af sagen

1. Ved udbudsbekendtgørelse nr. [angiv nr.] offentliggjort den [angiv dato] udbød [angiv ordregiver] (herefter ordregiver) en [kontrakt/rammeaftale/andet] om levering af [angiv udbuddets titel]. Fristen for at modtage tilbud var [angiv dato].
2. Af udbudsbekendtgørelsen fremgår bl.a.: [Indsæt evt. indhold fra udbudsbekendtgørelsen, som ordregiver finder relevant for sagen, fx om det alene er udelukkelse efter udbudslovens § 135, stk. 3 (gæld over 100.000 kr.), eller om den frivillige udelukkelsesgrund i § 137, stk. 1, nr. 6 (gæld under 100.000 kr.), er anført i udbudsbekendtgørelsen. Den frivillige udelukkelsesgrunde i § 137, stk. 1, nr. 6, skal være anført i udbudsbekendtgørelsen for at finde anvendelse ved det pågældende udbud].
3. Ordregiver har den [angiv dato] meddelt [angiv virksomhed] (herefter virksomheden) om udelukkelse, idet virksomheden er omfattet af udelukkelsesgrunden i udbudslovens § [indsæt 135, stk. 3 og/eller 137, stk. 1, nr. 6, hvis den frivillige udelukkelsesgrund er angivet i udbudsbekendtgørelsen].
4. Ordregiver har anført, at grundlaget for udelukkelsen er serviceattest af [angiv dato], som virksomheden har anvendt som dokumentation i henhold til udbudslovens § 151, stk. 1. Af serviceattesten fremgår, at:

”... [indsæt det relevante fra serviceattesten].”

1. Virksomhedens dokumentationen som udgør grundlaget for ordregivers vurdering er:

[Angiv hvilken dokumentation der er fremlagt. Det kan fx være en kvittering for indbetaling, indgåelse og overholdelse af en afdragsordning, eller et kontoudtog fra ”skattekontoen”, som viser balancen eller en blanding heraf eller kvittering for virksomhedens bankoverførsel. Afgørende er især datoen for denne typer dokumenter. Hvis der er tale om simple betalingskvitteringer, bør virksomheden sende et billede af beløbet på den ubetalte forfaldne gæld og af betalingskvitteringen, således at ordregiver kan bekræfte, at det betalte svarer til det skyldte.]

1. [Angiv hvis virksomheden har fremlagt yderligere dokumentation, fx i form af en redegørelse].

### Sagens retlige grundlag

### *Udelukkelse efter udbudslovens § [135, stk. 3 og/eller 137, stk. 1, nr. 6]*

1. Udbudsloven sondrer mellem obligatoriske og frivillige udelukkelsesgrunde. Ordregiver er forpligtet til at håndhæve de obligatoriske udelukkelsesgrunde i §§ 134 a, 135 og 136, mens ordregiver kan vælge, om de frivillige udelukkelsesgrunde i § 137 skal finde anvendelse for det pågældende udbud ved at anføre det i udbudsbekendtgørelsen.

*[****Punktet nedenfor*** *er alene relevant, hvis virksomheden har ubetalt forfalden gæld på* ***100.000 kr. eller derover*** *til det offentlige. Hvis ordregiver har aktiveret både den frivillige og obligatoriske udelukkelsesgrund, er det tilstrækkeligt for ordregiver at behandle udelukkelsen efter § 135, stk. 3. Ordregiver skal dog sikre sig, at der er indgået en afdragsordning eller foretaget betaling af hele beløbet].*

1. Det fremgår af § 135, stk. 3, at ”*Ordregiveren skal udelukke en ansøger eller en tilbudsgiver, der har ubetalt forfalden gæld på 100.000 kr. eller derover til offentlige myndigheder vedrørende skatter, afgifter eller bidrag til sociale sikringsordninger i henhold til dansk lovgivning eller lovgivningen i det land, hvor ansøgeren eller tilbudsgiveren er etableret.”*
2. Det fremgår dog af § 135, stk. 4, at ”*Stk. 3 finder ikke anvendelse, når ansøgeren eller tilbudsgiveren har indgået aftale med inddrivelsesmyndigheden om en afviklingsordning og denne ordning er overholdt.”*
3. Det fremgår endvidere af § 135, stk. 5, at *”Ordregiveren kan undlade at udelukke en ansøger eller en tilbudsgiver, der er omfattet af stk. 3, hvis*

*1) alle ansøgere eller tilbudsgivere er omfattet af stk. 3, eller*

*2) ansøgeren eller tilbudsgiveren stiller sikkerhed for betaling af den del af gælden, der er på 100.000 kr. eller derover.”*

*[****Punktet nedenfor*** *er alene relevant, hvis virksomheden har ubetalt forfalden gæld på* ***under*** *100.000 kr. til det offentlige].*

1. Det fremgår af forarbejderne til § 137, stk. 1, nr. 6, at ”*ordregiveren kan udelukke ansøgeren eller tilbudsgiveren, der har en ubetalt forfalden gæld på under 100.000 kr. til offentlige myndigheder vedrørende skatter, afgifter samt bidrag til sociale sikringsordninger i henhold til dansk lovgivning eller lovgivning i det land, hvor tilbudsgiveren er etableret. Det er ikke et krav, at den ubetalte forfaldne gæld på under 100.000 kr. skal være fastslået ved en retlig eller administrativ afgørelse, der har endelig og bindende virkning.*

*…*

*I henhold til denne bestemmelse kan ordregiveren ikke udelukke ansøgeren eller tilbudsgiveren, hvis denne har betalt sin gæld til de offentlige myndigheder, idet ansøgeren eller tilbudsgiveren ikke længere er omfattet af udelukkelsesgrunden i § 137, stk. 1, nr. 7.*”

### *Dokumentation af pålidelighed, jf. udbudslovens § 138*

1. Efter udbudslovens § 138, stk. 1, kan en ordregiver ikke opretholde udelukkelsen af en ansøger eller en tilbudsgiver, der har fremlagt tilstrækkelig dokumentation for, at ansøgeren eller tilbudsgiveren er pålidelig, selvom den pågældende er omfattet af en eller flere udelukkelsesgrunde i udbudslovens §§ 135-137.
2. Dette gælder tilsvarende i situationer, hvor tilbudsgiver eller ansøger er udelukket efter § 135, stk. 3, eller § 137, stk. 1, nr. 6, og hvor ansøger eller tilbudsgiver jf. ovenfor kan dokumentere, at denne har betalt sin forfaldne gæld til det offentlige og dermed ikke længere er omfattet af udelukkelsesgrunden.
3. Det fremgår af forarbejderne til § 138, at der ved vurderingen af ansøgerens eller tilbudsgiverens dokumentation af pålidelighed skal foretages en konkret vurdering i hver enkelt sag, og ved denne vurdering kan der tages hensyn til grovheden af og de særlige omstændigheder vedrørende overtrædelsen af de relevante situationer omfattet af udelukkelsesgrundene. Det er alene nødvendigt for ansøgeren eller tilbudsgiveren at dokumentere pålidelighed vedrørende de forhold, der i den konkrete situation har begrundet udelukkelse.
4. Ordregiveren kan kun udelukke en ansøger eller en tilbudsgiver fra udbudsproceduren, hvis ordregiveren har meddelt ansøgeren eller tilbudsgiveren, at den pågældende er omfattet af en udelukkelsesgrund, og ansøgeren eller tilbudsgiveren ikke inden en passende frist efter ansøgnings- eller tilbudsfristens udløb har forelagt tilstrækkelig dokumentation for ansøgerens eller tilbudsgiverens pålidelighed, jf. udbudslovens § 138, stk. 2.
5. Ordregiver skal foretage en konkret vurdering af, om ansøgeren eller tilbudsgiveren på tilstrækkelig vis har dokumenteret sin pålidelighed.

### Ordregivers vurdering af pålidelighed

1. Det er ordregivers samlede vurdering, at virksomheden overfor ordregiver [har/ikke har] dokumenteret sin pålidelighed i relation til det konkrete udbud.

*[Ordregiver kan i sin vurdering fx lægge vægt på, at virksomheden har fremlagt en betalingskvittering, som viser at virksomheden ikke længere har ubetalt forfalden gæld til det offentlige, eller at virksomheden har indgået en aftale om afviklingsordning].*

1. Ordregiver har i vurderingen lagt særlig vægt på, at virksomheden ikke længere er omfattet af udelukkelsesgrunden i udbudslovens § [135, stk. 3/137, stk. 1, nr. 6], da virksomheden pr. [angiv dato] [ikke længere har ubetalt forfalden gæld/indgået aftale om afdragsordning].